Veneto

O Veneto (en italiano Regione del Veneto, en veneciano Rejón del Vèneto) ye una rechión d'o nord-este d'Italia, que muga con as rechions italianas de Lombardía, Trentino-Alto Adigio, Friuli-Venecia Chulia y Emilia-Romanya y con Austria. O suyo territorio ye situato entre os Alpes y a mar Adriana.

A suya población ye de 4.926.818 habitants (estimación de 2013) en una superficie de 18.391 km², con una densidat de población de 268 hab/km². Ye asinas a cinquena rechión d'Italia por o suyo numero d'habitants y a ueitena por a suya superficie.

O suyo territorio ye dividito entre 6 provincias (Belluno, Padua, Rovigo, Treviso, Verona y Vicenza) y una ciudat metropolitana (Venecia), estando la suya capital en a ciudat de Venecia. As ciudaz con mayor numero d'habitants d'a rechión son Venecia, Verona, Padua, Vicenza, Treviso, Rovigo, Chioggia, Bassano del Grappa, San Donà di Piave y Schio. L'actual president rechional ye Giancarlo Galan, d'Il Popolo della Libertà.

Ye una rechión a on se puet trobar importants obras d'arte, que no ye nomás en a ciudat de Venecia (declarata Patrimonio d'a Humanidat por a UNESCO). Destacan Verona con o suyo anfiteatro romano que encara s'emplega hue; tamién as termas romanas d'Albano Terme; a ciudat de Belluno u a ciudat de Vicenza, con a-saber-las obras de l'arquitecto italiano Andrea Palladio.

 Vinclos externos 

 Referencias 

Categoría:Veneto